Ur hiriko hirugarren dinastia

Ur hiriko III. Dinastia edo Sumertar Berpizkundea, Mesopotamiako historiako garai bat da, sumertarrek lurraldearen agintea berreskuratu eta berpizkunde kultural bat egon zenekoa. Sumertarren birbateratze prozesua izan zen eta inperioa eraiki zuten, K.a. 2112 eta 2004 artean.

Gutien menpekotasunean hiri sumertar gehienak askeak ziren eta nolabaiteko goraldia bizi izan zuten. K.a. 2120. urte inguruan, Utu-Hegal, Uruk-eko lugala (gobernaria), gutien kontra altxatu zen. Utu-Hegalek Behe Mesopotamia osoa konkistatu eta Uruk hiriko, V. dinastia ezarri zuen. Dinastia horrek denbora gutxi iraungo zuen ordea, zeren eta 2112. urte aldera Ur-Nammu-k, Ur hiriko gobernadoreak, erregetza kendu zion.

2112an Ur-Nammu, Sumer eta Akadeko erregea izendatu zuten, Ur hiriko III dinastia sortuz eta  Mesopotamiako garairik esanguratsuenetako bat hasiz. Ur-Nammuk eta bere ondorengoek Akadeko inperioaren zati bat berreraiki ez ezik, lurralde horri mende bateko bakea eman zioten, eta bakearekin, ospe eta aberastasuna, bere hizkuntzari lehentasuna eman zioten eta sumertar kultura berpiztu egin zen.

Garai horretako erregerik garrantzitsuenak Ur-Nammu, Xulgi eta Amar-Sin izan ziren.

Garai historiko ezagunenetako bat da, gorde diren kuneiformez idatzitako taulatxo ugariengatik, non administrazio-sistema, eraikuntzak, nekazaritza-jarduerak eta komunikazio-sarea islatzen diren.

 Erreferentzia 

 Kanpo estekak 

 Alejo, Sergio (2018) “El renacimiento sumerio y la tercera dinastía de Ur”
 Oleksandr Chernenko Suslik; Alfayé Villa, Silvia (zuz) Obligaciones durante la Tercera diasntía de Ur (2114-2004 a.C.) [MAL] Zaragozako Unibertsitatea (Unizar).

Kategoria:Mesopotamiako historia